14 जनवरी से 8 फरवरी तक नि:शुल्क मिलेंगे हज के लिए फाॅर्म
भोपाल | हज कमेटी ने अगले साल के लिए हज यात्रा का कार्यक्रम घोषित कर दिया है। 10 सितंबर 2016 को होने वाले हज के लिए 14 जनवरी से हज कमेटी के दफ्तर में फॉर्म मिलने शुरू हो जाएंगे। यह फॉर्म निशुल्क मिलेंगे। 8 फरवरी तक फॉर्म वितरण का काम होगा। हज कमेटी के अध्यक्ष हाजी इनायत हुसैन कुरैशी ने बताया कि जरूरत पड़ने पर कुरआ निकाला जाएगा। 15 मार्च से 23 मार्च के बीच कुरआ निकाला जाएगा। हज की पहली उड़ान 4 अगस्त को सऊदी अरब जाएगी और अंतिम उड़ान 5 सितंबर को जाएगी। हज कमेटी ने हज यात्रा के इच्छुक लोगों से अपील की है कि जिनके पासपोर्ट नहीं बने हों, वे जल्दी इसके लिए आवेदन कर दें।
hin_Deva hin_Deva